সমগ্ৰ দেশ তথা ৰাজ্যৰ ভিন্ন প্ৰান্তৰ লগতে কোকৰাঝাৰ জিলাতো ৰঙৰ উৎসৱ ফাঁকুৱা বা হোলী উপলক্ষে ব্যাপক উৎসাহ উদ্দীপনা দেখা গৈছে।
জিলাখনৰ প্ৰতিটো প্ৰান্তৰ ৰাইজে দৌল যাত্ৰা আৰু ফাঁকুৱা উপলক্ষে স্বতঃস্ফূৰ্তভাৱে ওলাই অহা পৰিলক্ষিত হৈছে। আনহাতে বিভিন্ন জাতি, ধৰ্ম, ভাষা নিৰ্বিশেষে আবাল বৃদ্ধ বনিতাই আজিৰ দিনটোত ইজনে সিজনৰ গালে মুখে ৰং সানি আনন্দ প্ৰকাশ কৰাৰ লগতে কনিষ্ঠ সকলে জ্যেষ্ঠ সকলৰ আশিস গ্ৰহণ কৰিছে।
উল্লেখ্য যে ৰঙৰ এই উৎসৱক লৈ স্থানীয় লোকসকলৰ মাজত বিশেষকৈ যুৱক-যুৱতী সকলৰ মাজত ব্যাপক উৎসাহ দেখা পোৱা গৈছে।
আনহাতে শিশু সকলে বাটৰ কাষত ৰৈ লগে ভাগে বাটৰুৱাক আবিৰ সানি দিয়া দৃশ্য হৈ পৰিছে যথেষ্ট মনোগ্ৰাহী।
দৈজিৰি দৌল যাত্ৰা মহোৎসৱ সমিতিয়ে তিনিদিনীয়াকৈ পালন কৰা ফাঁকুৱাক লৈ ইতিমধ্যে স্থানীয় ৰাইজৰ মাজত উৎসাহ দেখা পোৱা গৈছে।
তদুপৰি নামঘৰ আদিত সকলোৱে লগে ভাগে সমৱেত হৈ ফাঁকুৱা খেলা আৰু হোলী গীত পৰিৱেশন কৰাটোৱে উৎসৱৰ মাধুৰ্য বহুগুণে বৃদ্ধি কৰিছে। উল্লখ্য যে ফাঁকুৱা উপলক্ষে জনসাধাৰণলৈ শুভেচ্ছা জ্ঞাপন কৰিছে বিটিচি প্ৰধান হাগ্ৰামা মহিলাৰীয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
